CELEX: 32013R1172
Language: el
Date: 2013-11-18 00:00:00
Title: Εκτελεστικός κανονισμός (ΕΕ) αριθ. 1172/2013 της Επιτροπής, της 18ης Νοεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Kiwi de l’Adour (ΠΓΕ)]

20.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 310/9
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1172/2013 ΤΗΣ ΕΠΙΤΡΟΠΉΣ
   της 18ης Νοεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Kiwi de l’Adour (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Kiwi de l’Adour», η οποία καταχωρίσθηκε δυνάμει του κανονισμού (ΕΚ) αριθ. 419/2009 της Επιτροπής (2).
            
         
               (2)
            
            
               Η αίτηση αποβλέπει στην τροποποίηση των προδιαγραφών, καθορίζοντας τον τρόπο λίπανσης του φυτού. Η εν λόγω τροποποίηση δεν είχε ως αποτέλεσμα την τροποποίηση της δημόσιας σύνοψης (3).
            
         
               (3)
            
            
               Η Επιτροπή εξέτασε την εν λόγω τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, η Επιτροπή μπορεί να την εγκρίνει, χωρίς να προσφύγει στη διαδικασία των άρθρων 50 έως 52 του εν λόγω κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της ονομασίας προέλευσης «Kiwi de l’Adour» τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Νοεμβρίου 2013.
      
         
            Για την Επιτροπή, εξ ονόματος του Προέδρου,
         Dacian CIOLOȘ
         
            Μέλος της Επιτροπής
         
      
   
   
      (1)  ΕΕ L 343 της 14.12.2012, σ. 1.
   
      (2)  ΕΕ L 125 της 21.5.2009, σ. 60.
   
      (3)  ΕΕ C 263 της 16.10.2008, σ. 5.
   
      ΠΑΡΑΡΤΗΜΑ
      Εγκρίνεται η ακόλουθη τροποποίηση των προδιαγραφών της προστατευόμενης γεωγραφικής ένδειξης «Kiwi de l’Adour»:
      
         Μέθοδος παραγωγής
      
      Το κείμενο «Η προσθήκη αζώτου (με τη μορφή διαλυτού λιπάσματος) δεν πρέπει να υπερβαίνει τα 6 kg ανά τόνο φρούτων, δηλαδή μία παροχή αζώτου ανά εκτάριο περιορισμένη σε 200 μονάδες αζώτου και για τους προαναφερθέντες εξαιρετικούς οπωρώνες, σε 250 μονάδες αζώτου» αντικαθίσταται από το κείμενο «Η προσθήκη αζώτου (με τη μορφή διαλυτού λιπάσματος) δεν πρέπει να υπερβαίνει τις 70 μονάδες αζώτου ανά εκτάριο και ανά έτος (που είναι αναγκαίες για την ανάπτυξη του φυτού) συν 4 μονάδες ανά τόνο καρπών ανά εκτάριο και ανά έτος εντός του ανώτατου ορίου των 250 μονάδων αζώτου ανά εκτάριο και ανά έτος».
      Η τροποποίηση αφορά την εξέλιξη του τρόπου λίπανσης του φυτού «Kiwi de l’Adour», ανάλογα με τις ανάγκες του φυτού και των αναγκών του φρούτου. Προκειμένου να δοθεί μεγαλύτερη ευελιξία στον φορέα εκμετάλλευσης όσον αφορά την εξασφάλιση της λίπανσης του φυτού και ιδιαίτερα σε σχέση με τις κλιματικές συνθήκες, στην τροποποίηση συνεκτιμάται περισσότερο η διάσπασης της εισροής.
      Παραπομπή στη κωδικοποιημένη δημοσίευση των προδιαγραφών http://agriculture.gouv.fr/IMG/pdf/20130206_cdc_kiwideladour_bo_cle8134b7.pdf